**מדעי המדינה לימודים לקראת תואר דוקטור PhD.**

**מס' תכנית 205301-17-01**

**יו"ר ועדת הד"ר - פרופ' אסעד גאנם**

**תנאי קבלה לשלב א'**

רשאי להגיש מועמדותו כתלמיד לתואר דוקטור כל בעל תואר שני (מ"א) במדע המדינה מאוניברסיטה מוכרת בארץ, או בחוץ לארץ, שהשיג לפחות 86 בלימודיו לתואר שני וציון של לפחות 90 בעבודת תזה מחקרית.

בקשת הקבלה ללימודים תוגש בכתב ליו"ר ועדת הדוקטורט עד תאריך ה-15 למאי, בצירוף המסמכים הבאים:

1. תקציר קורות חיים (בעברית ובאנגלית).
2. תעודת זכאות לתארים ראשון ושני, כולל גיליונות ציונים.
3. שתי המלצות של מרצים המעידות על כישורים מחקריים של המועמד/ת (אחת מהן ממנחי התזה)
4. העתק עבודת התזה
5. הצהרת כוונות בעברית ובאנגלית עד 8 עמודים שתכלול:
6. נושא העבודה
7. מיפוי תמציתי של שדה המחקר הרלבנטי
8. שאלת המחקר המרכזית.
9. פירוט של המסגרות והכלים התיאורטיים הרלוונטיים שבהם יעשה המחקר שימוש ושל השערות המחקר הספציפיות שלו.
10. רשימה קצרה של מקורות רלוונטיים לנושא המחקר.
11. הצגת עיקרי שיטות המחקר שבהן ישתמש כדי להוכיח את השערותיו.
12. הבהרה של פוטנציאל תרומותיו המושגיות והאמפיריות המשוערות של המחקר.
13. מכתב מהמנחה שבו תהיה התחייבות לנחייה, פיסקה על חשיבות המחקר ותרומתו, ופסקה הכוללת התרשמות לגבי יכולות הסטודנט.

וועדת הדוקטורט תתכנס בתחילת יוני ותדון במועמדים על סמך הצהרת הכוונות והמלצות המנחים ותחליט אם לקבלם, או לדחותם. מועמד שלא יתקבל, יוכל לנסות לתקן ולהגיש את מועמדותו שנה לאחר מכן.

**מעבר לשלב מחקר ב'**

כדי לעבור משלב מחקר א' לשלב ב', יגיש התלמיד הצעת מחקר שאושרה על ידי המנחה/ים לוועדה ללימודי התואר השלישי. ההצעה תתבסס על כל הפרמטרים של הצהרת הכוונות, אך תרחיב ותעמיק בכל אחד ממרכיביה. היקפה לא   
יעלה על 25 עמודים (לא כולל רשימה ביבליוגרפית, שתוגש כנספח להצעה), והיא תוגש לא יאוחר משנה אחרי קבלתו של התלמיד לשלב א'.

וועדת הדוקטורט תוציא את הצעת המחקר לשני שיפוטים חיצוניים, רק לאחר שתאושר על ידה לצאת לשיפוט חיצוני. לאחר חזרת ההצעה משיפוט, הוועדה תשמור לעצמה את הזכות, במידה וקיים פוטנציאל לשיפור ההצעה, להזמין את התלמיד כדי להתרשם מתגובותיו על הערותיו של השופט החיצוני ועל תכניותיו לתיקון ההצעה. החלטת וועדת הדוקטורט לאשר את ההצעה, לדחותה או לדרוש שינויים ותיקונים בה, תתבסס על חוות דעת אלה. משקבעה וועדת הדוקטורט כי הצעת המחקר עומדת בקריטריונים הנדרשים, תמליץ בפני הרשות ללימודים מתקדמים על מעבר התלמיד לשלב מחקר ב'.   
לאחר אישור ההצעה ע"י וועדת הדוקטורט, יעבור המועמד לשלב מחקר ב'.

פרק הזמן הרגיל להשלמת החובות ולביצוע עבודת המחקר מיום אישור ההצעה הוא שלוש שנים.

**משך הלימודים**

משך הלימודים לתואר שלישי הוא ארבע שנים. שנה א' מיועדת לכתיבת הצעת המחקר (שלב א'). שנים ב' ג' ו- ד' מיועדות לכתיבת עבודת המחקר (שלב ב'). לצורך הארכה מעבר לתקופה זו, נדרשת המלצת המנחה, ואישור יו"ר וועדת הד"ר בביה"ס והרשות ללימודים מתקדמים.

**לימודי הדוקטורט**

במהלך השנה הראשונה בשלב א', יחויב התלמיד לעבור קורס שנתי של סדנת דוקטורט. בנוסף, כל תלמיד יידרש לעבור שני קורסים נוספים הרלוונטיים לתחום מחקרו ממכלול קורסי המ"א באוניברסיטה בהיקף של 8 שש"ס. הקורסים יומלצו על ידי המנחה באישור וועדת הד"ר.

תכנית הלימודים לא תעלה על 16 שש"ס ולא יותר מארבעה קורסים.

דרישות אקדמאיות נוספות (כגון שפה זרה) תהיינה בהתאם לתקנון הרשות ללימודים מתקדמים.

**מועדי קבלה**

לתואר שלישי אפשר להתקבל בתחילת שנת הלימודים בלבד.

**מסלול ישיר לדוקטורט** –  **מס' תכנית 205315-17-02**

**יו"ר וועדת הד"ר – פרופ' אסעד גאנם**

המסלול הישיר לדוקטורט בביה"ס למדעי המדינה מיועד לתלמידים מצטיינים שברצונם להמשיך ברצף לקראת לימודי התואר השלישי, ושביה"ס רואה בהם מועמדים מבטיחים ללימודי תואר שלישי.

**תנאי קבלה למסלול הישיר לדוקטורט:**

* בעלי תואר ראשון ממוסד מוכר להשכלה גבוהה בארץ או בחו"ל, אשר השיגו בלימודי התואר הראשון בכל אחד משני החוגים בהם למדו ציון משוקלל של 93 לפחות.
* תלמידים אשר סיימו את השנה הראשונה במ.א. בציון משוקלל של 90 לפחות.

\* ניתן להתקבל בסמסטר א' בלבד.

בקשת הקבלה תוגש בכתב ליו"ר וועדת הדוקטורט עד לתאריך 15 למאי בצירוף המסמכים הבאים:

1. תקציר קורות חיים (בעברית ובאנגלית).
2. תעודת זכאות לתואר ראשון, כולל גיליונות ציונים.
3. שתי המלצות של מרצים המעידות על כישורים מחקריים של המועמד/ת.
4. הצהרת כוונות בעברית ובאנגלית עד 8 עמודים שתכלול:
5. נושא העבודה.
6. מיפוי תמציתי של שדה המחקר הרלבנטי.
7. שאלת המחקר המרכזית.
8. פירוט של המסגרות והכלים התיאורטיים הרלוונטיים שבהם יעשה המחקר שימוש ושל השערות המחקר הספציפיות שלו.
9. רשימה קצרה של מקורות רלוונטיים לתחום העבודה.
10. הצגה קצרה של שיטות המחקר שבהן ישתמש כדי להוכיח את השערותיו.
11. הבהרה של פוטנציאל תרומותיו המושגיות והאמפיריות המשוערות של המחקר.
12. מכתב מהמנחה שבו תהיה התחייבות להנחייה, פיסקה על חשיבות המחקר ותרומתו, ופיסקה הכוללת התרשמות לגבי יכולות הסטודנט.

**מבנה הלימודים במסלול המואץ לד"ר**

א. השלמת קורסים בהיקף של 28 שש"ס ברמת מ"א (מתוך מגוון קורסי המ"א של ביה"ס למדעי המדינה) וסיומם בציון משוקלל של 90 לפחות. במסגרת הלימודים הנ"ל על התלמיד יהיה לכתוב שתי עבודות סמינריוניות ולקבל בכל אחת מהן ציון 90.  
ב. תנאי המעבר משנה א' ל-ב' הם השתתפות בקורסים בהיקף של 16 שש"ס לפחות (בציון מספרי), סיומם בציון 90

לפחות, והגשת עבודה סמינריונית שזכתה לציון 90 לפחות.

ג. הצעת המחקר לתואר שלישי תוגש לוועדת הדוקטורט הבית ספרית לא יאוחר מתחילת הסמסטר הרביעי ללימודים, ועליה להיות מאושרת עד סוף הסמסטר הרביעי ללימודים. וועדת הדוקטורט תוציא את הצעת המחקר לשני שיפוטים חיצוניים. החלטת וועדת הדוקטורט לאשר את ההצעה, לדחותה או לדרוש שינויים ותיקונים בה, תתבסס על חוות דעת אלה. משקבעה וועדת הדוקטורט כי הצעת המחקר עומדת בקריטריונים הנדרשים, תמליץ בפני הרשות ללימודים מתקדמים על מעבר התלמיד לשלב מחקר ב'.

ד. עם אישור הצעת המחקר לדוקטורט, ועמידה בכל חובות הלימודים כמפורט לעיל, יעבור התלמיד למעמד של תלמיד דוקטורט שלב ב', במסגרתו יבצע את המחקר ויכתוב את עבודת הדוקטורט.  
ה. משך הלימודים לכתיבת עבודת הדוקטורט הוא שלוש שנים.

תלמיד במסלול הישיר לדוקטורט יקבל תעודת מוסמך האוניברסיטה מיד עם אישור הצעת המחקר לדוקטורט, ועמידה בחובות הלימוד של המסלול הישיר לדוקטורט כמפורט לעיל.

תלמיד יוכל בכל שלב לפרוש מן המסלול הישיר לדוקטורט אם אינו מעוניין להמשיך בו, ויהא עליו להשלים את מכסת הלימודים ושאר החובות הנדרשים לקבלת התואר השני, בין אם במסלול א' ובין אם במסלול ב'.

במקרה של אי השלמת חובות המסלול הישיר לדוקטורט תוך שנתיים (השלמת 28 שש"ס לפחות, כולל הגשת שתי עבודות סמינריוניות) ואי-אישור הצעת המחקר לדוקטורט, יועבר התלמיד למסלול לימודים רגיל לתואר שני. לא תאושר הארכת לימודים לתלמידי המסלול הישיר לדוקטורט בשלב לימודי התואר השני.